Lars Breie

Lars Breie (1907–1999) var en norsk jurist og Arbeiderpartiet-politiker fra Ål. Han var stortingsrepresentant for Buskerud i to perioder 1945–1953 og oppnevnt av Stortinget som leder av Riksrevisjonen 1950–1978. Vervet i Riksrevisjonen førte også til flere internasjonale oppdrag.

 Liv og virke 
Breie var sønn av gårdbruker Eirik T. Breie (1873–1959) og husmor og gårdbruker Halldis E. Trinterud (1875–1913). Han tok artium på Voss landsgymnas i 1929 og ble cand.jur. i 1933. Fra 1933 til 1948 hadde han praksis som overrettssakfører i hjembygda.

Breie begynte sin politiske karriere i Ål kommune, der han i 1937 ble innvalgt i kommunestyret og formannskapet. Han var varaordfører fra 1937 til 1940 og var også ordfører i 1940 og 1945. Breie ble valgt til stortingsrepresentant fra Buskerud i 1945. 

Fra 1950 til 1978 var Breie riksrevisor. Vervet medførte internasjonale engasjementer som revisor. Fra 1955 til 1959 var Breie revisor i De forente nasjoner. Senere var han også valgt som revisor i Det internasjonale atomenergibyrået (1959–1960), og fra 1968 til 1978 i Verdens helseorganisasjon, samt i Den internasjonale arbeidsorganisasjonen.Bjarne Mørk-Eidem: «Nekrologer. Lars Breie», Aftenposten, 21. oktober 1999, s. 19. Han var formann i jaktlovutvalget av 1968 til han i 1971 ble avløst av Erling Sandene. 

Breie skrev lokalhistorie og om Riksrevisjonen.The auditing and control of government accounts in Norway, Oslo, 1960. Hans faster Gudrid (1880–1963) var gift med Sven Moren, og Lars var dermed søskenbarn med Halldis Moren Vesaas, Torleiv og Sigmund Moren.
 Utmerkelser 
Breie ble i 1979 utnevnt til kommandør av St. Olavs Orden.

 Referanser 

 Eksterne lenker 




Kategori:Stortingsrepresentanter fra Ap
Kategori:Stortingsrepresentanter for Buskerud
Kategori:Stortingsrepresentanter 1945–1949
Kategori:Stortingsrepresentanter 1950–1953
Kategori:Norske riksrevisorer
Kategori:Ordførere i Ål
Kategori:Ap-ordførere i Buskerud
Kategori:Kommandører av St. Olavs Orden